বিসর্জন দেখেই প্রতিমা বিসর্জনের সাথে মিলিয়ে দূর্গাপূজা বা লক্ষ্মী বা শ্যামা পূজার নদীদূষণ বা জলদূষণের কথা আপনি বলেছেন, সেটা কিন্তু এই পূজাগুলোর সবচেয়ে আলোচিত দূষণ হলেও প্রধান দূষণ নয় (যারা প্রতিমা বিসর্জন দেন তারা একটু সচেতন হলেই বিসর্জনের সময় মাটি ছাড়া অন্য আলঙ্কারিক জিনিসপত্র একটু কষ্ট করলেই কিন্তু সাথে সাথে নদী বা জলাশয় থেকে তুলে নিতে পারেন) তারচেয়েও বড় একটা দূষণ এই পূজাগুলো করে থাকে সেটা হল শব্দদূষণ। পূজায় শব্দসীমা বেঁধে দেয়ার কাজ পশ্চিমবঙ্গে যেভাবে করা হয় আমাদের এখানে সেভাবে করা হয় না — আমাদের এখানেও সেটা করা উচিত। আর পূজোর মণ্ডপ ও প্রতিমার খরচও একটা নির্দিষ্ট সীমার মধ্যে রাখাও একটা প্রয়োজনীয় বিবেচনা হয়ে ওঠা উচিত — কারণ এই বিকট ব্যয়ের চেয়ে চাঁদার টাকাকে অনেক সৃষ্টিশীল কাজে অনেক দাতব্য কাজে লাগানো যায় — এবং এই দৃষ্টান্তও হিন্দু সমাজে একেবারে বিরল নয়।